32002R1285
L 187/21
JURNALUL OFÍCIAL AL UNIUNII EUROPENE
REGULAMENTUL (CE) NR. 1285/2002 AL COMISIEI
din 15 iulie 2002
de completare a anexei la Regulamentul (CE) nr. 2301/97 privind înscrierea anumitor denumiri în „Registrul atestatelor de specificitate”, prevăzut în Regulamentul (CEE) nr. 2082/92 al Consiliului privind atestatele de specificitate ale produselor agricole și alimentare (Kalakukko)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2082/92 al Consiliului din 14 iulie 1992 privind atestatele de specificitate ale produselor agricole și alimentare (1), în special articolul 9 alineatul 1,
întrucât:
(1)
În conformitate cu articolul 7 din Regulamentul (CEE) nr. 2082/92, Finlanda a transmis Comisiei o cerere de înregistrare a denumirii „Kalakukko” ca atestare de specificitate.
(2)
Mențiunea „specialitate tradițională garantată” nu se poate aplica decât unor denumiri care figurează în registrul menționat.
(3)
Nu a fost transmisă Comisiei nici o declarație de opoziție, în sensul articolului 8 din regulamentul menționat anterior, în urma publicării în Jurnalul Oficial al Comunităților Europene (2) a denumirii care figurează în anexa la prezentul regulament.
(4)
Prin urmare, denumirea din anexă poate fi înscrisă în registrul atestărilor de specificitate și deci protejată la nivel comunitar ca specialitate tradițională garantată în Comunitate în conformitate cu articolul 13 alineatul 2 din Regulamentul (CEE) nr. 2082/92.
(5)
Anexa la prezentul regulament completează anexa la Regulamentul (CE) nr. 2301/97 al Comisiei (3), modificat ultima dată de Regulamentul (CE) nr. 688/2002 (4),
ADOPTĂ PREZENTUL REGULAMENT:
Articolul 1
Denumirea care figurează în anexa la prezentul regulament se adaugă la anexa la Regulamentul (CE) nr. 2301/97 și se înscrie în registrul atestărilor de specificitate, în conformitate cu articolul 9 alineatul 1 din Regulamentul (CEE) nr. 2082/92.
Aceasta este protejată în conformitate cu articoul 13 alineatul 2 din regulamentul menționat.
Articolul 2
Prezentul regulament intră în vigoare în a douăzecea zi de la publicarea în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 iulie 2002.